open-index/open-wikipedia-markdown huggingface dataset:
Fransklærerforeningen i Norge

**Fransklærerforeningen i Norge** er en nasjonal forening for fransklærere i Norge. 

Foreningen ble stiftet 13. februar 1986, med Jarl Skofterud som foreningens første leder. Han ble etterfulgt av Rolf Tobiassen. Fra 2007 til 2011 var Pierre Lederlin leder etterfulgt av Ingvild Nielsen fra 2011 til 2021. Selma Tanovic har siden blitt lederen.

Foreningen fikk 400 medlemmer første året. Medlemstallet har senere sunket, i tråd med at færre skoler tilbyr franskundervisning. I 2024/2025 var medlemstallet i snitt på ca. 300 medlemmer. Ca. 11,2&nbsp;% elever er registrerte på 8. trinn med fransk i skolen i 2023/2024.

Foreningen bruker FLF (Fransklærerforeningen i Norge) eller ANEF (Association Norvégienne des Enseignants de Français) som forkortelser.ref>

## Formål
Fransklærerforeningen skal oppmuntre til opplæring i fransk og styrke franskens posisjon i Norge. Den skal også skape kontakt mellom fransklærere i Norge og støtte pedagogiske nyvinninger, spre opplysninger om Frankrike og fransktalende land, så vel som oppmuntre til videreutdanning og utvikle kontakt med fransklærerforeninger i andre land.

## Virksomhet
Foreningen organiserer kurs, seminarer, konferanser og pedagogiske språkdager, og informerer via nettstedet fransklaereren.no og sosiale medier. Organisasjonen er medlem av *Fédération internationale des professeurs de français*. Den gir ut tidsskriftet *Fransklæreren* to ganger i året.

## Referanser


## Eksterne lenker
*
Sigiriya

**Sigiriya** eller **Sinhagiri** (Løve fjellet Sinhala: සීගිරිය, tamil: சிகிரியா / a சிங்ககிரி, uttalt see-gi-ri-yə), er et gammelt klippefort og ruiner av et slott i den sentrale delen av Matale District i Sri Lanka, bygget på toppen av en vulkansk plugg. 

Ifølge den eldgamle srilankiske kronikken Culavamsa ble dette stedet valgt av kong Kasyapa (477 - 495 e.Kr.) til sin nye hovedstad. Han bygde sitt palass på toppen av denne nesten 200 meter klippen og dekorerte sidene med fargerike freskomalerier. På et lite platå omtrent halvveis opp på siden av denne steinen bygde han en port i form av en enorm løve. Navnet på dette stedet er avledet fra denne strukturen - Sīnhāgiri, Lion Rock (en etymologi som ligner Sinhapura, Sanskrit-navnet Singapore, Lion City). 

Hovedstaden og det kongelige palasset ble forlatt etter kongens død. Det ble brukt som et buddhistisk kloster frem til 1300-tallet. Sigiriya er i dag et UNESCO-oppført verdensarvsted, og er en av syv steder på verdensarvlisten på Sri Lanka. Det er et av de best bevarte eksemplene på eldgammel byplanlegging.  

Det er et populært turistmål og blir også oppsøkt for de spesielle hulemaleriene på stedet. 

Fil:Beauty of Sigiriya by Binuka.jpg|Sigiriya
Fil:Culture, Triangle campaign - UNESCO - PHOTO0000002100 0001.tiff|Løveføttene ved starten av stien opp til toppen
Fil:Lions Paw, Sigirya.jpg
Fil:Sigiriya from above.jpg
Fil:Photo of Sigiriya rock.jpg
Fil:Way to heaven Sigiriya.jpg|Gamle og nye trapper
Fil:Sigiriya watch huts.jpg
Fil:SigiriyaFrescos12.JPG|Hulemalerier
Fil:Panorama at the top of Sigiriya.jpg|Ruinene på toppen
Fil:Sigiriya, Rock Fortress.jpg|Veien til klippen
Fil:Sigiriya on a rainy day.jpg


## Referanser
VIVA (TV-kanal)

**Viva** var en tysk TV-kanal med hovedkontor i Berlin.

Viva sendte hovedsakelig show, dokusåper og musikkvideoer for det unge publikum. Viva ble lansert i Köln 1993 som en konkurrent till MTV. I august 2004 ble 98% av aksjene overtatt av det amerikanske mediakonsernet Viacom. VIVA sendte også i Østerrike, Sveits, Polen og Ungarn. I Norge var kanalen tilgjengelig med blant annet Canal Digital.

31. desember 2018 ble Viva innstilt. Driftsselskapet VIVA Media er fremdeles delhaver i senderne Nick og Comedy Central med 50%.

## Programmer
* VIVA Live
* All Access
* Club Rotation – Dance Charts
* Damenwahl
* DanceStar 2007
* Date oder Fake?
* du bist...
* Feat. (Featuring)
* Film Ab Spezial
* Mixery Massive Music 
* Get The Clip
* Klaas’ Wochenshow
* Loveline
* Musik zum...
* Nachtexpress
* NEU
* Planet VIVA
* Abschlussklasse 2004
* Freunde, das Leben beginnt
* Simple Life5
* Retro Charts
* The Fabulous Life of...
* Special Charts
* Stars der Woche
* Style Star
* Straßencharts
* VIP Charts
* Virgin Diaries
* VIVA Spezial
* VIVA Top 100
* VIVA Top 20
* VIVA Liederladen Top 20
* VIVA Wecker

## Referanser


## Eksterne lenker
* 
* Viva Video App
OE 36

**OE 36** er en type kjølbåt, det vil si mindre seilbåt med kjøl, som ble konstruert i 1968 av den svenske seilbåtkonstruktør Olle Enderlein (1917–1993) og derav modellbetegnelsen «OE». 

Det finnes også OE 29, OE 32, OE 33 og OE 38

## Historie
OE 36 ble tegnet av Olle Enderlein, i konkurranse med Lars-Olof Norlin, på bestilling av et ektepar. Bestillingen kom da paret ønsket seg en vakker, rask og bekvem seilbåt uten å ha vedlikeholdet med en trebåt.

De fleste båter ble bygd som halvfabrikat ved Sundsörs Båtbyggeri AB i Oxelösund. Eller som ferdige båter ved Crown Yacht AB

## Konstruksjon
Skrogformen er inspriret av Sparkman & Stephens sine båter med fine endeskip, store overheng og markerte V-formete midtspant. Båten er på grensen til å være underrigget.

De første båter ble bygget i glassfiber enkeltlaminat med 11&nbsp;mm tykkelse i vannlinjen og 9&nbsp;mm i fribordet. I senere båter ble bygget i sandwichlaminat med balsa distansemateriale. Disse har tilføyelsen «Crown» i modellbetegnelsen da disse ble bygd av Crown Yacht AB. Kjølen i bly har finneform og hjertestokken er i 40&nbsp;mm syrefast stål. Riggen er masthead med et sett uvinklede salingshorn og dobbelt sett undervant. Masten er gjennomgående.

## Innredning
Innredningen er meget tradisjonell med en stikkøye på styrbord og kartbord frem for denne. Bakovervendt vinkel bysse til babord og frem for dette en U- og I-sofa. Frem for masten badet og  med to køjer i forpiggen.

## Kilder
* Udkik
* SeilMagasinet
* Sailguide
* OE Yacht Club of Scandinavia

## Eksterne lenker
* OE Yacht Club of Scandinavia
Asle Finnseth

**Asle Finnseth** (født 15. januar 1958 i Osaka, Japan) er en norsk journalist, redaktør, forfatter, og en av grunnleggerne av Korsveibevegelsen.

Han har  blant annet vært journalist i avisen *[[Vårt Land]]*, spesialrådgiver i Kirkens Nødhjelp, informasjonssjef i Diakonhjemmet og redaktør for magasinet *Steg*, og er for tiden (2008) redaktør i magasinet *Strek*.

I 1996 vant han et SKUP-diplom for undersøkende journalistikk.

## Bøker
* *Japanske ansikter* (1988, sammen med fotografene Rune Eraker og Helge Hummelvoll)
* *...men gleden er et annet sted* (1994, Kirkens Nødhjelp)
* *Engasjert for mennesket – innsteg i Diakonhjemmets historie* (2005)

## Referanser
Art Institute of Fort Lauderdale

**Art Institute of Fort Lauderdale** er en privat, kommersiell delstatseid kunsthøyskole i Fort Lauderdale i delstaten Florida, USA. Det ble opprettet i 1978.

Ved universitetet var det 3&nbsp;058 studenter og 148 vitenskapelig ansatte i 2006, og samme året var skolepengene US$ 19&nbsp;940. Studiene gis opp til bachelornivå.

## Eksterne lenker
*
Ven a bailar conmigo

**«Ven a bailar conmigo»** (norsk: *kom og dans med meg*) er en latino-inspirert poplåt som vant Melodi Grand Prix 2007, og som var Norges bidrag til Eurovision Song Contest samme år. Låten er skrevet av den svenske musikkprodusenten Thomas G:son og framføres på engelsk og spansk av Guri Schanke. «Ven a bailar conmigo» ble nummer 18 av 28 i semifinalen og kvalifiserte seg dermed ikke til finalen i Eurovision Song Contest.

## Melodi Grand Prix
Thomas G:son ble invitert av NRK til å levere inn bidrag til Melodi Grand Prix i 2007, og «Ven a bailar conmigo» var ett av bidragene som ble plukket ut til konkurransen. Sangen ble framført av Guri Schanke som året før hadde kommet på andreplass i TV2s dansekonkurranse *[[Skal vi danse (sesong 1)|Skal vi danse]]*. Den spanske tittelen betyr «kom og dans med meg» og hadde derfor en dobbeltbetydning for Schanke. 

Sangen er et latino-inspirert popnummer, og med på scenen hadde Guri Schanke med seg de de svenske danserne Christer Tornell og Stefan Clarin. Hun var den første av seks deltakere i delfinale 2 i Nordlandshallen i Bodø lørdag 27. januar 2007, og hun kvalifiserte seg til finalen i Oslo Spektrum lørdag 10. februar.

I finalen var hun den siste på scenen av åtte finalister, og hun avanserte til gullfinalen, der hun vant klart med over 108&nbsp;000 stemmer.

## Eurovision Song Contest
Guri Schanke var det 19. bidraget ut på scenen i semifinalen i Eurovision Song Contest i Helsingfors torsdag 10. mai 2007. Med seg på scenen hadde Schanke danserne Bjørn Holthe og Asmund Grinaker. I tillegg var Karianne Kjærnes, Åshild Stensrud og Jorunn Hauge støttevokalister. 

Det norske bidraget samlet bare 48&nbsp;poeng og ble nummer 18 av 28 semifinalister. Dermed kvalifiserte ikke Norge seg til finalen – dette var første gang siden 2002 at Norge ikke var med i en finale i Eurovision Song Contest. 

## Om sangen

Framførelsen hadde flere likheter med Petra Nielsens framføring av Thomas G:sons «Tango! Tango!» i svenske *[[Melodifestivalen]]* i 2004. Portugal sendte også et ligende bidrag til Eurovision Song Contest 2007, «Dança comigo» (norsk: *dans med meg*). Dette bidraget ble nummer 11 i semifinalen og gjorde det dermed bedre enn «Ven a bailar conmigo».

Den svenske slagerartisten Anna Book spilte i 2007 inn «Ven a bailar conmigo» på albumet *Samba Sambero*. Albumet skulle slippet i mars, to måneder før Schanke skulle opptre i Eurovision Song Contest. Nyheten ble mottatt med forbauselse hos NRK, men prosjekter Stian Malme uttalte: «Dette får vi ta positivt, og håpe at den svenske versjonen blir riktig så populær i Sverige».

## Referanser
Finngeir Hiorth

**Finngeir Hiorth** (1928–2012) var en norsk filosof, og professor i filosofi ved Universitetet i Oslo. Han gikk av med pensjon i 1993.  Hiorth ble ateist da han var 19 år gammel, og var i mange år aktivt medlem og tett tilknyttet i Human-Etisk Forbund.

Hiorth har utgitt en rekke bøker. Blant annet om lingvistikk og filosofi. 

## Referanser


## Kilder
* http://fritanke.no/filarkiv/pdf/fri_tanke_0803.pdf
Art Institute of Pittsburgh

**  Art Institute of Pittsburgh** er en privat, kommersiell delstatseid kunsthøyskole i Pittsburgh i delstaten Pennsylvania, USA. Det ble opprettet i 1921 og var det første Arts Institute i USA.

Ved universitetet var det 7&nbsp;856 studenter og 914 vitenskapelig ansatte i 2006, og samme året var skolepengene US$ 24&nbsp;320. Studiene gis opp til bachelornivå.

## Eksterne lenker
*
Boddingmonumentet

**Boddingmonumentet** er en seks meter høy bauta ved Gjøvik kirke i Oppland. Monumentet er reist til minne om misjonæren, lingvisten og folkloristen Paul Olaf Bodding. Billedhoggeren Nic Schiøll har utformet støtta som ble avduket 23. september 1945. 

Øverst på søylen står korset som misjonens sentrale motiv. Under korset er jordkloden hvis frelse er misjonens mål. Midlene er ordet og bønnen. Det hele er båret av to foldede hender. Nedenfor står følgende inskripsjon: «Forkynn evangeliet for all skapningen». Aller nederst på monumentet er et Boddingrelieff hogd i stein. Denne plasseringen er valgt for å symbolisere at Bodding ikke ønsket fokus på sin egen gjerning, men derimot satte den ideelle misjonsgjerninga i sentrum. Dette underbygges av inskripsjonen på monumentets vestside: «Soli Deo gloria» («Gud alene æren»). 

Misjonsprest William Glad tok i 1942 initiativ til at det måtte reises et monument over Bodding i hans hjemby. Bodding hadde da vært død i bare fire år, og var gravlagt i Odense, Danmark.

## Kilder
*Olav Hodne: *Oppreisning – Misjonæren og vitenskapsmannen Paul Olaf Bodding*. Oslo 2006: Luther forlag.
Florida Memorial University

**  Florida Memorial University** er et 4-årig, privatuniversitet i Miami Gardens i delstaten Florida, USA. Det ble opprettet i 1879 og var et av de historiske svarte læresteder i USA, opprettet som et av 39 læresteder under United Negro College Fund. Det er tilknyttet baptistkirken.

I 1918 flyttet det inn på grunnen til en tidligere, stor slaveplantasje i Florida. Tidligere navn på lærestedet inkluderer blant annet *Florida Baptist Institute*, *Florida Baptist Academy*, og *Florida Normal and Industrial Institute*.

Ved universitetet var det 1&nbsp;857 studenter og 160 vitenskapelig ansatte i 2006. Studiene gis opp til doktorgradsnivå.

I 2017 tildelte universitetet Travyon Martin, en 17 år gammel afrikansk-amerikaner som ble skutt i 2012, et posthumt æresdiplom i aeronautikk.

## Referanser

## Eksterne lenker
*
Arnaldo Andreoli

**Arnaldo Andreoli** (født 6. august 1893, død 2. desember 1952) var en italiensk sportsutøver som deltok under de olympiske leker 1920 i Antwerpen.

Andreoli ble olympisk mester i turn under sommer-OL 1920 i Antwerpen. Han var med på det italienske laget som vant lagkonkurransen i mangekamp med 359,855 poeng foran Belgia (346,765) og Frankrike (340,010). Det var 120 turnere fra fem nasjoner på fem lag som deltok i konkurransen som ble gjennomført 23. og 24. august 1920

## OL-medaljer
* 1920  Antwerpen -  **Gull** i turn, mangekamp lagkonkurranse (Italia)

## Eksterne lenker
*
Belle Boyd

**Maria Isabella «Belle» Boyd** (født 8. mai 1844 i Martinsburg i Virginia, død 11. juni 1900 i Wisconsin Dells i Wisconsin) var spion under den amerikanske borgerkrigen.

Boyd studerte ved Mount Washington Female College i Baltimore, Maryland, fra 1856 til 1860. Da borgerkrigen brøt ut var hun i Martinsburg, Virginia og engasjerte seg i ulike aktiviteter for å samle inn penger på vegne av Amerikas konfødererte stater. Da byen ble okkupert av the Union Army i 1861, omgikkes hun flere offiserer og lurte dem til å avsløre militære hemmeligheter. Disse hemmelighetene fikk hun sendt videre med bud til Sørstatene.

Boyd og moren nektet en gang Union Army-soldater adgang da de ville inn i huset der damene bodde, for å heise flagg på toppen av taket der. Da en av soldatene prøvde å bryte seg inn med makt, skjøt og drepte Boyd ham. Hun ble frikjent for drapet, som ble ansett som «justifiable homicide» (direkte oversatt: rettmessig drap).

## Referanser
Athens State University

**  Athens State University** er et delstatseid universitet i Athens i delstaten Alabama, USA. Det ble opprettet i 1822.

Ved universitetet var det 2&nbsp;777 studenter og 177 vitenskapelig ansatte i 2006, og samme året var skolepengene US$ 3&nbsp;870 for studenter folkeregistrert i Alabama. Studiene gis opp til bachelornivå.

## Referanser


## Eksterne lenker
* 
*
Jon Hellesnes

**Jon Hellesnes** (født 16. september 1939 på Voss) er en norsk forfatter og filosof. 

Han har også skrevet politiske thrillere under pseudonymet *Alexander N. Wilken*.

Hellesnes begynte i 1985 som professor i filosofi ved Universitetet i Tromsø og gikk av i 2007. Han fortsatte som professor II ved Høgskolen i Volda til 2008. I tillegg har han vært gjesteforeleser ved flere universiteter i Tyskland og ved University of Virginia i USA.

Han har skrevet flere bøker, både på norsk og flere andre språk. De fleste bøkene hans handler om filosofi. Han mottok Språkprisen
i 2010 for bøkene *Illusjon?* (2004), *Om livstolking* (2007) og *Det femte monarki og andre essay* (2010).

Hellesnes er medlem av Det Norske Videnskaps-Akademi i Oslo og Det Kongelige Norske Videnskabers Selskab i Trondheim.

## Bakgrunn
Hellesnes ble født på Voss, men flyttet tidlig til Sandane i Gloppen kommune hvor han bodde til han var 14 år. 

## Bibliografi
* *Sjølvkunnskap og medmenneskeforståing : ein studie i filosofisk psykologi* (1966)
* *Filosofi i vår tid : tverrsnitt og perspektiv* (1968) (medforfatter: Knut Erik Tranøy)
* *Sjølvkunnskapen og det framande medvitet : essays* (1968)
* *Ein utdana mann og eit dana menneske : framlegg til eit utvida daningsomgrep* (1969)
* *Tilpassings-ideologien, sosialiseringa og dei materielle ordningane* (1973)
* *Samfunnet og den einskilde i ulike oppsedings-teoretiske perspektiv* (1973)
* *Pedagog eller funksjonær* (1975) (medforfattere: Erling Lars Dale og Åsmund Lønning Strømnes
* *Sosialisering og teknokrati : ein sosialfilosofisk studie med særleg vekt på pedagogikkens problem* (1975)
* *Jakta etter svikaren : om nødvendet av praktisk filosofi* (1978)
* *Carolus, klovnen : roman* (1982)
* *Farar i Metropolis og andre essays* (1984)
* *Den postmoderne anstalten* (1986)
* *Hermeneutikk og kultur : filosofiske stubbar* (1988)
* *Den sosial-hygieniske tenkemåten* (1992)
* *Etikk-satsing? : om moralteknologi, diskursetikk og kvardagssokratisk verksemd* (1993)
* *Sosialisering og teknokrati : del I og II* (1994)
* *På grensa : om modernitet og ekstreme tilstandar* (1994)
* *Frå [[Athen]] til [[Pompeii]] : om [[Sokrates]] og [[Seneca]], med merknader til [[Friedrich Nietzsche]], [[Heidegger]], [[Adorno]] m.fl.* (1997)
* *Om [[Hans Skjervheim]]* (1999)
* *[[René Descartes]]* (1999)
* *Maska bak andletet : om veremåtar, ideologi og filosofisk antropologi* (2002)
* *Grunnane* (2002)
* *Illusjon?* (2004)
* *Om livstolking* (2007)
* *Det femte monarki og andre essay* (2010)
* *Ballongferda og andre skriftstykke*, Samlaget (2015)
* *NATO-komplekset: om militærpolitikk, atomvåpen og norsk USA-servilitet*, Samlaget (2019)

;Som Alexander N. Wilken
* *Arcanus-papirene*, Aschehoug (2009)
* *Apokalypse alt nå?*, Gyldendal (2016)

## Referanser


## Eksterne lenker

* Atle Måseide og Jan Inge Sørbø *[https://web.archive.org/web/20160304172515/http://2001-10.prosa.no/artikkel.asp?id=525 Ein norsk Aristoteles. Essayisten og antidogmatikaren Jon Hellesnes]* Minibiografi i Prosa 04|09
Detroit Tigers

**Detroit Tigers** er et baseballag fra Detroit i Michigan.  Laget ble grunnlagt i 1894 og spiller i den nordamerikanske ligaen MLB. Tigers spiller i Central Division i American League. Detroit Tigers vant World Series sist i 1984. Blant Tigers store stjerner var Charlie Gehringer, Hank Greenberg, Al Kaline, Hal Newhouse, Willie Horton, Jackie Robinson og en av de største av alle Ty Cobbs.

Lagets hjemmebane er Comerica Park, som ble innviet i 2000. Før den tid spilte Tigers i mesteparten av sin historie på nå nedlagte Tiger Stadium.

## Vinner av American League
10 ganger: 1907 • 1908 • 1909 • 1934 • 1935 • 1940 • 1945 • 1968 • 1984 • 2006 • 2012

## Vinner av World Series
4 ganger: 1935 • 1945 • 1968 • 1984

## Eksterne lenker
* 
* Ilitch Holdings, Inc. Offisiell nettside
* Detroit News Online
* Detroit Tigers på Baseball Reference
* Sports E-Cyclopedia
Jens Lieblein

**Jens Daniel Carolus Lieblein** (1827–1911) var en norsk egyptolog.

Lieblein ble student i 1855 og *[[cand. mag.]]* i 1861. Samme år reiste han til Berlin for å studere egyptologi under Lepsius og Brugsch, og fortsatte med statsunderstøttelse studiene i Paris og Torino, senere i London og Leiden. I 1867 ble han universitetsstipendiat i egyptologi og i 1876 ble han utnevnt til ekstraordinær professor i egyptologi.

Lieblein var den første formann i Bymålslaget, som ble etablert i 1902.

Han besøkte Egypt som Norges representant ved Suez-kanalens åpning i 1869, og foretok reiser i Egypt i periodene 1887–1888 og 1899–1900.

## Verker
* *Aegyptische Chronologie* (1863)
* *Deux papyrus hiératiques du Musée de Turin* (1868)
* *Dictionnaire des noms hiéroglyphiques* (1871)
* *Recherches sur la Chronologie Egyptienne d'après les listes généalogiques* (1873) Internet Archive
* *Die ägyptischen Denkmäler in Skt Petersburg, Helsingfors, Upsala und Copenhagen* (1873) Internet Archive
* *Index alphabétique de tous les mots contenus dans le Livre des Morts* (1875)
* *Gammelægyptisk Religion* (1883–1885)
* *Egyptian Religion* (1885) Internet Archive
* *Handel und Schifffahrt auf dem rothen Meere in alten Zeiten* (1886)
* *Le Livre Egyptien: Que mon nom fleurisse* (1895)
* *Recherches sur l'histoire de l'ancienne Egypte* (1914) Internet Archive

## Referanser


## Kilder
* *[[Salmonsens konversationsleksikon]], Anden Udgave*, bind XV, «Lieblein, Jens Daniel Carolus». København: J. H. Schulz, 1923.

## Eksterne lenker
* Digitaliserte bøker av Lieblein hos Nasjonalbiblioteket.
Tiger Stadium

**Tiger Stadium** (tidligere Navin Field, så Briggs Stadium) var en baseballarena i bydelen Corktown i Detroit, Michigan. Den var hjemmebane til Detroit Tigers fra 1912 til 2000, samt Detroit Lions fra 1938 til 1974. Den ble listet på National Register of Historic Places i 1989. Den ble på folkemunne kalt *The Corner*, da den lå på hjørnet av Michigan Avenue og Trumbull Boulevard.

## Eksterne lenker
* 
* savetigerstadium.org
* preservetigerstadium.com 
* strandedatthecorner.com
* tigerstadium.org
* rememberingtigerstadium.com
Anuradhapura

**Anuradhapura** (singalesisk , tamilsk ) er en av de forhistoriske hovedstedene på Sri Lanka, berømt for sine vel bevarte ruiner av forhistorisk lankesisk sivilisasjon. Anuradhapura er 205 km nord for dagens hovedstad Colombo. 

Byen ble grunnlagt i det 4. århundre f.Kr. og var hovedstaden i kongedømmet Anuradhapura inntil begynnelsen av 1000-tallet e.Kr, den ble gradvis forlatt etter en invasjon i 993. I denne lange tidsperioden var Anuradhapura et av Asias mest stabile senter for politisk makt og urban livsførsel. 

Denne hellige byen ble etablert rundt en avlegger av 'opplysningens tre', Buddhas fikentre, brakt hit i det 3. århundre f.Kr. av Sanghamitta, grunnleggeren av en orden av buddhistiske nonner.  Anuradhapura var det første stedet buddhismen ble etablert på Sri Lanka, noe som feires med en stor religiøs fest i juni (Poson poya).

Det var tallrike palasser, klostre og stupaer (pagoder) gjorde Anuradhapura til en praktfull og storslått by. Mange av byggverkene hadde enorme dimensjoner; Jetavanarama-stupaen er for eksempel 152 meter høy ( den var den tredje høyeste bygningen i verden da den ble bygget i det 3. århundre f.Kr., kun overgått av Giza-pyramidene). Her finner man også Kuttam Pokuna. Det er to bassenger som regnes som en av de viktigste prestasjonene innen hydrologisk ingeniørfag og fremragende arkitektoniske og kunstneriske kreasjoner fra de gamle singaleserne.

Grunnlaget for byens økonomi var store kunstige sjøer *(tanks*)*,* som gjorde det mulig å drive et intensivt jordbruk.

Anuradhapura var en ceylonisk politisk og religiøs hovedstad som blomstret i 1300 år, før den ble forlatt. Gjemt bort i tett jungel i mange år, først i 1820-årene gjenoppdaget britene ruinene og i 1890 ble utgravninger påbegynt. Byens palasser, klostre og monumenter er nå tilgjengelige igjen.

Det har blitt foretatt betydelige utgravinger og ruinene av byen står på UNESCOs verdensarvliste.
Fil:Abhayagiri Dagoba in Anuradhapura, Sri Lanka.jpg
Fil:Jetavanarama Dagoba (43928448894).jpg|Jetavanarama Dagoba
Fil:Isrumuniya lovers 4-6 .cent. A-D in Anuradhapura Museum (1).jpg
Fil:Anuradhapura-Samadhi Statue-hd.jpg
Fil:Detail of Stone Sculpture - The Mahavihara - Anuradhapura - Sri Lanka (14171494363).jpg
Fil:Twin ponds (Kuttam Pokuna).jpg|Kuttam Pokuna
Fil:Twin Ponds (43143309230).jpg|Kuttam Pokuna


## Referanser
Max Wolf (turner)

**Max Wolf** var en amerikansk turner og friidrettsutøver som deltok i sommer-OL 1904.

Sammen med laget sitt, New York Turnverein, vant han sølv i lagkonkurransen i turn, bak et annet amerikansk lag: Philadelphia Turngemeinde. Andre plasseringer:
* 34.-plass i mangekamp sammenlagt
* 33.-plass i trekamp apparatturn
* 63.-plass i trekamp friidrett

## Referanser


## Eksterne lenker
*
Antonio Marovelli

**Antonio Marovelli** (født 4. juli 1896, død 13. august 1943) var en italiensk sportsutøver som deltok under de olympiske leker 1920 i Antwerpen.

Marovelli ble olympisk mester i turn under sommer-OL 1920 i Antwerpen. Han var med på det italienske laget som vant lagkonkurransen i mangekamp med 359,855 poeng foran Belgia (346,765) og Frankrike (340,010). Det var 120 turnere fra fem nasjoner på fem lag som deltok i konkurransen som ble gjennomført 23. og 24. august 1920

## OL-medaljer
* 1920  Antwerpen -  **Gull** i turn, mangekamp lagkonkurranse (Italia)

## Eksterne lenker
*
Liam Lawrence

**Liam Lawrence** (født 14. desember 1981) er en engelskfødt irsk tidligere fotballspiller.

Han begynte karrieren i Mansfield Town i 1999 hvor han spilte til 2004 da han meldte overgang til Sunderland. Der var han fram til 2007. Siden 2007 har han spilt i Stoke. Han ble årets spiller i Stoke i sesongen 2007/08.

## Eksterne lenker
*
P. O. Boddings veg

**P. O. Boddings veg** (1–5, 4–8) er en veg i Sørbyen på Gjøvik mellom Johan Falkbergets veg og Østre Totenveg. Like øst for vegen ligger Viken folkehøgskole som har strandlinje til Mjøsa. Vegen er oppkalt etter misjonæren, lingvisten og folkloristen Paul Olaf Bodding som det også er reist et monument over ved Gjøvik kirke i bysentrum. Selv om Bodding i dag er lite kjent i Norge, blir hans fødselsdag hvert år behørig feiret blant titusener av stammefolket santalene i India. Bodding oversatte Bibelen til santalspråket, og bidro dermed til at dette folket (som i dag teller mer enn 10 millioner) fikk sitt eget skriftspråk. Han formulerte også ordbøker og grammatikker – og nedtegnet santalfolkets folklore.

## Se også
* Liste over Gjøviks gater

## Referanser
Max Wolf

**Max Wolf** er navnet til flere personer:

*Max Wolf (astronom) &ndash; tysk astronom
**Marek Wolf &ndash; en tsjekkisk astronom som i noen sammenhenger sammenblandes med den tyske astronomen Max Wolf. 
*Max Wolf (turner) &ndash; amerikansk turner med OL-sølv i 1904
*Max Wolf Valerio &ndash; amerikansk dikter
Rødblått paradis

***Rødblått paradis*** er en norsk dramafilm fra 1971 med Svein Sturla Hungnes i hovedrollen.  Filmen handler om en ung og nyutdannet idealist som gjør opprør mot autoriteter i militærvesen og arbeidsliv.

## Rolleliste
*Svein Sturla Hungnes –  Per 
*Ragnhild Hilt –  Kristin 
*Bela Csepcsanyi –  Bela 
*Bente Børsum –  fru Jervell 
*Lars Andreas Larssen –  Fenriken 
*Pål Løkkeberg –  sjefen for sosialarbeiderne 
*Georg Richter –  Hermansen 
*Hans Stormoen –  Hansen 
*Bjørg Tvede Billing   
*Bente Cappelen   
*Bonne Gauguin   
*Per Gran   
*Jens Gunderssen –  (sangstemme) 
*Sven Jacobsen   
*Willy Johansen   
*Egil Lorck   
*Finn Mehlum   
*Ane Nordheim   
*Grete Nordra   
*Erik Øksnes   
*Anna E. Samuelsen   
*Pål Skjønberg   
*Bjørn Sørlie   
*Arne Stang
Helsepersonell

**Helsepersonell** er innen skolemedisin personer som kan gi helsehjelp og behandling basert på formell opplæring og erfaring. Det omfatter blant annet leger, sykepleiere, vernepleiere, jordmødre, tannleger, psykologer og apotekere.

## Norge
I Norge er helsepersonell en fellesbetegnelse for de yrkeskategorier som må ha autorisasjon fra Statens autorisasjonskontor for helsepersonell for å kunne praktisere sine respektive fag. Helsepersonellregisteret fører en oversikt over hvilke personer som til enhver tid har gyldig autorisasjon.

Hvilke yrker som til enhver tid regnes som *helsepersonell* er listet i helsepersonellovens § 48, og yrkestitlene er også beskyttede.

I dagligtale brukes betegnelsen ofte i en  langt videre betydning enn den juridiske som loven definerer og som denne artikkelen dekker.

## Referanser


## Eksterne lenker
* Helseperesonelloven § 48 hos lovdata. Viser yrkesgruppene som omfattes av lovens autorisasjonsordning
Luise Buchmann

**Luise Buchmann** (1884–1944) var en sveitsisk protestantisk diakonisse i kantonsykehuset i Liestal, mystiker og forfatter.  Hun var først og fremst kjent for sine syner, hvori hun påsto å kunne samtale med Jesus Kristus, fremlegge egne og andres spørsmål og få svar i klartekst.  Det sies også at hun fikk opplysninger og visjoner om mennesker som trengte hjelp.

## Eben Ezer

I 1927 grunnla Buchmann alders- og pleiehjemmet Eben Ezer (etter det bibelske Eben-Eser, «hjelpestein») i Frenkendorf i Basel-Landschaft.

## Biografier
* Henny, H.: *Was ich im Geiste sah und hörte. Ein kleiner Auszug vom heiligen Umgang der sel. Schwester Luise Buchmann mit unserem Herrn und Heiland.* – 1948 – http://www.antikvariat.net/no/ABH85921.cgi
* Buchmann, Luise & Gubler, Anna: *Aus den Kindheitstagen von "Müetterli" (Begebenheiten aus der Jugendzeit der selig vollendeten Schwester Luise Buchmann, genannt Müetterli, von Eben-Ezer, frenkendorf)* – 1948 – https://web.archive.org/web/20160310125559/http://www.biblioman.de/info/HardyEppler2653/artikel_16583.htm
* Wieland, C.M. & Hecker, Jutta: *Wieland. Die Geschichte eines Menschen in der Zeit* – 1971 – http://www.biblioman.at/info/booksmou1438/artikel_17162.htm
* Anna Gubler: *Wunderbar sind seine Wege* – 2008 – https://secure.booklooker.de/app/detail.php?id=327225649&setMediaType=0&&sortOrder=

## Referanser


## Eksterne lenker
* http://www.eben-ezer.ch/
*
Robert Maysack

**Robert Maysack** (født 25. november 1872 i Kirchardt, død desember 1960 i Highlands County) var en tyskfødt amerikansk turner og friidrettsutøver som deltok i sommer-OL 1904.

Sammen med laget sitt, Central Turnverein fra Chicago, vant han bronse i lagkonkurransen i turn, bak to andre amerikanske lag: Philadelphia Turngemeinde og New York Turnverein.

Andre plasseringer Maysack oppnådde i 1904:
* 55.-plass i trekamp apparatturn
* 59.-plass i mangekamp sammenlagt
* 41.-plass på 100 meter
* 62.-plass i lengde
* 81.-plass i kulestøt
* 70.-plass i trekamp friidrett

## Referanser


## Eksterne lenker
*
Finnfjorden (Hammerfest)

**Finnfjorden** er en fjord på nordsiden av Sørøya i Hammerfest kommune i Finnmark. Fjorden strekker seg 5,5 km sørøstover til Finnfjordbotn. Fjorden har innløp mellom Saksnæringen i vest og Finnfjordskjeret i øst, like sør for Kamøya. Finnfjordholmen ligger et godt stykke inn i fjorden og det siste stykket innenfor denne blir kalt Finnfjordbotn.

Fjorden er 35 meter på det dypeste, helt ytterst i fjorden. 

Det er ingen bosetninger ved fjorden.

## Referanser
Kamøya

**Kamøya** er ei øy i Hammerfest kommune i Finnmark. Kamøya ligger nord for Sørøya og like sør for Lille Kamøya, som har et stort fuglefjell.

Mellom Kamøya og Sørøya ligger Kamøysundet og herfra går Saksfjorden og Finnfjorden innover på Sørøya.

## Referanser
Saksfjorden

**Saksfjorden** er en fjord på nordsida av Sørøya i Hammerfest kommune i Finnmark. Fjorden har innløp litt nord for Bustervika og sør for Saksnæringskjera og strekker seg tre kilometer sørøstover til en strand i enden av fjorden.

På det dypeste er fjorden 21 meter, ved munningen. 

Det er ingen bosetninger ved fjorden.

## Referanser
Bastafjorden

**Bastafjorden** er den innerste delen av Gamvikfjorden på Sørøya i Hammerfest kommune i Finnmark. Fjorden har innløp mellom Store Veivika i vest og Finnvika i øst og strekker seg 2,5 kilometer sørover til Indre Bastafjord i enden av fjorden.

På det dypeste er fjorden 60 meter dyp, om lag midt i fjorden. 

Det er ingen bosetninger ved fjorden.

## Referanser
Tommy Folstadli

**Tommy Singsås Folstadli** (født 1973) er en norsk trommeslager og musiker. 

Folstadli er født og oppvokst på Kvål i Trøndelag, og flyttet senere til Trondheim. Han har medvirket på mange album både i Norge og i utlandet. Han har siden 2005 spilt i pop/rock/countrybandet Sie Gubba og siden 1998 i det britiske melodicrock-bandet *Brave New World*. Han har turnert i Norge og ellers i Europa. Han turnerte i 2011 med Carina Dahl, amerikanske Gil Edwards and the Knuckleheads og Karina Hanssen & the spikes. Fra og med 2012 ble han trommeslager i countrybandet Bøgdabråk. Han turnerte  i 2012 med Gil Edwards & the knuckleheads, Carina Dahl, Karina Hanssen & the spikes, Clearwaters og Irresistible. 

I 2013 hadde han rundt 40 jobber med Bøgdabråk. Høsten i 2013 spilte han inn Bøgdabråks album *Gå som det her*.

Folstadli forlot Bøgdabråk i januar 2014 og gikk tilbake til Sie Gubba.

## Diskografi
### Sie Gubba
* *[[Sie Gubba (album)|Sie Gubba]]* (2006)
* *[[Sånn e livet &ndash; live 10 år]]* (2008)
* *[[Hemafrå]]* (2009)
* *[[Veien vi ska gå]]* (2014)
* *[[Live &ndash; 20 år]]* (2015) 
* *[[Arven (Sie Gubba-album)|Arven]]* (2017)
### [[Valhalla (band)|Valhalla]]
* *[[Rush (Valhalla-album)|Rush]]* (1994)
### [[Stars in Bars]]
* *[[Goddamn' Old Eggsucking Dogs]]* (1992)

### [[The Scarecrows]]
* *[[Waiting for a Wonder]]* (1995)
* *[[Backfire]]* (2004)

### [[Brave New World (band)|Brave New World]]
* *[[Monsters (Brave New World-album)|Monsters]]* (2001)
### [[Jens Petter Grønnesby|Jesse]]
* *[[Rått og romantisk]]* (2003)
* *[[Farlig (album)|Farlig]]* (2004)
### [[Bøgdabråk]]
* *[[Gå som det her]]* (2014)
;Singler
* *Sånne kara* (2013)
* *Hattkaill* (2013)
* *I kveill* (2013)

### Andre deltagelser
* Progress Records: *[[Party Terror Volume 2]]* (1994)
* Sore: *[[Sore (album)|Sore]]* (1997)
* Bjørn Fjeldvær: *[[Hav (album)|Hav]]* (2003)
* Sky: *[[Stayin' Alive]]* (2007)
* Stage Dolls-hyllest: *[[Wings of Steel &ndash; A Norwegian Tribute to Stage Dolls]]* (2008)

Folstadli spiller på Tama trommer, Meinl cymbaler, Evans trommeskinn og Pro-Mark stikker.

## Referanser


## Eksterne lenker
* MySpace Tommy Folstadli
Mediemållaget

**Mediemållaget** er et yrkesmållag i Noregs Mållag etablert 3. november 1977. Mediemållaget står bak medieprisen Nynorsk redaktørpris som har blitt utdelt siden 2004. Fra og med høsten 2008 arrangerer Mediemållaget *Dei nynorske mediedagane*.

Mediemållaget har vært i vekst på 2000-tallet, og hadde i 2010 mer en hundre medlemmer. 

## Referanser
Nynorsk redaktørpris

**Nynorsk redaktørpris** er en redaktørpris som er blitt tildelt av Mediemållaget hvert år siden 2004.

## Prisvinnere
* 2004: Tidligere sjefredaktør i *[[Dagsavisen]]*, Hilde Haugsgjerd og kulturredaktør i Dagsavisen, Cathrine Sandnes.
* 2005: Sjefredaktør i *[[Nationen]]*, Tove Lie.
* 2006: Distriktsredaktør i Østlandssendingen, Per Arne Kalbakk.
* 2007: Sjefredaktør i *[[Stavanger Aftenblad]]*, Tom Hetland.
* 2008: Sjefredaktør i Nynorsk Pressekontor, Arne Sigurd Haugen og sjefredaktør og administrerende direktør i Norsk Telegrambyrå, Pål Bjerketvedt.
* 2009: Redaktør og daglig leder for *[[Os og Fusaposten]]*, Christian Fr. Stabell.
* 2010: Redaktør for *[[Elle (magasin)|ELLE]]*, Signy Fardal.
* 2011: Redaktør for *[[Syn og Segn]]*, Bente Riise.
* 2012: Redaktør for *[[Hallingdølen]]*, Bjarne Tormodsgard.
* 2013: Daglig leder for NRK Nynorsk mediesenter, Magni Øvrebotten.
* 2014: Redaktør for *[[Klassekampen]]*, Bjørgulv Braanen.
* 2017  Ansvarlig redaktør i *[[VG]]*, Gard Steiro.
* 2024   Redaktør Nana Rise-Lynum, Norsk Barneblad

## Eksterne lenker
*Om Nynorsk redaktørpris på Medimållagets nettsider
Laksefjorden

**Laksefjorden** (nordsamisk: *Lágesvuotna*) er en fjord i Lebesby kommune i Finnmark. Fjorden er den tredje lengste fjorden i Finnmark etter Porsangerfjorden og Varangerfjorden og strekker seg 92 km sørover til bygden Kunes i enden av fjorden.

Den ytre delen av fjorden ligger mellom Sværholthalvøya og Nordkinnhalvøya og har innløp mellom Sværholtklubben i vest og Store Finnkjerka i øst. Vest for Sværholthalvøya går Porsangerfjorden sørover, mens Tanafjorden ligger på østsiden av Nordkinnhalvøya. Store Finnkjerka markerer også den ytre og vestlige grensen for Kjøllefjorden som går sørøstover til Kjøllefjord på østsida av Dyrfjordhalvøya.

Fjorden er 327 meter på det dypeste, nesten helt ute ved munningen. 

Fylkesvei 98 går langs østsiden av fjorden ut til Ifjord, og herfra går fylkesvei 888 langs deler av østsiden. Når Fylkesvei 888 er stengt på grunn av uvær går det ferge fra Kalak til Kifjorden.

## Bosetninger
Det ligger ikke så mange bosetninger langs fjorden. På vestsiden finnes en grend, Veidnes, og på østsiden ligger bygdene Dyfjord, Bekkarfjord, Lebesby og Ifjord og grenden Brenngam, mens Kunes ligger innerst i fjorden. 

## Fjordarmer
Laksefjorden har mange fjordarmer, særlig på østsiden. På vestsiden er den eneste fjordarmen Lille-Porsangen. På østsida finner en fra nord til sør Dyfjorden, Kifjorden, Eidsfjorden, Mårøyfjorden, Store Torskefjorden, Lille Torskefjorden, Bekkarfjorden, Ifjorden med Friarfjorden, Landersfjorden, Adamsfjorden og helt innerst ligger Storfjorden.

## Øyer
Det ligger flere øyer i fjorden. Den største er Brattholmen som ligger nesten helt inne i fjorden, mens Mårøya er den nest største. Andre øyer er Kartøya, Store Bratholmen, Langholmen, Skjåholmen, Rypøya og Bonøya.

## Referanser
Bent Stiansen

**Bent Stiansen** (født 18. juni 1963 i Arendal) er en norsk kokk og kokebokforfatter, mest kjent fra da han vant *[[Bocuse d’Or]]* som første skandinav og nordmann 1993. 

Interessen for kokkelering startet i byssa på båten der faren arbeidet. Bent Stiansen begynte på Arendal kokk- og stuertskole som 15-åring, og gikk så i lære under Willy Wüssenbach på Hotel Continental i Oslo frem til 1983, deretter hos Alain Chapel i Lyon. Etter et gjesteopphold ved Le Mirage i 1985 var han tilbake som kjøkkensjef Anden Etage i 1986, men gikk til Refsnes Gods på Jeløya i 1989. Ett år senere begynte han på restauranten De 5 Stuer på Holmenkollen Park Hotell, og vant så Bocuse d'Or i 1993. 

Med kona Annette startet han i 1994 restaurant Statholdergaarden i Oslo med Tom Victor Gausdal som deres første lærling. Restauranten fikk i 1998 sin første av 2&nbsp;stjerner (per. 2017) i den årlige Guide Rouge, Michelinguiden. Han var ofte gjest hos Ingrid Espelid Hovig i *[[Fjernsynskjøkkenet]]*, og fra 1998 til 2003 var han ofte med i programmet *[[Kokkekamp]]* på NRK.

## Priser og utmerkelser
* Nordisk lærlingemester 1982
* Norges kokkelandslag: Deltaker ved Kokke-OL i 1988 (en bronse) og 1992 (to sølv).
* Norgesmesterskapet i kokkekunst: 
** Gull i 1990 (jobbet da ved Refsnes Gods i Moss)
** Sølv i 1991 (jobbet da ved Holmenkollen Park Hotell)
* Årets kjøkkensjef: 1993 (Holmenkollen Park Hotell)
* Bocuse d'Or: Vinner den 28. januar 1993, assistert av Arne Roksvåg fra Kristiansund
* Han vant den 2. Årets Sølvpotet i 1992
* Gourmand World Cookbook Award 2009; vant klassen «Verdens beste festbok»
* Årets restauratør 2011, utdelt på Smak 2011
* Tredjeplass i TV 2-programmet *Kokkenes kamp* i 2013.
* 2020: Det Norske Måltids Hederspris
* 2020: Horecabransjens Ærespris
## Bibliografi

*  2002: *Stiansens kulinariske koffert*, Dinamo Forlag. ISBN 9788280711465
* 2004: *Stiansen til hverdags*, Dinamo Forlag. ISBN 9788280710628
* 2006: *Stiansens desserter*, Dinamo Forlag. ISBN 9788280711342
* 2006: *Stiansens fisk og skalldyr*, Dinamo Forlag. ISBN 9788280711366
* 2006: *Stiansens kjøtt og fjærkre*, Dinamo Forlag. ISBN 9788280711335
* 2006: *Stiansens småretter*, Dinamo Forlag. ISBN 9788280711328
* 2008: *Stiansen inviterer til fest*, Font forlag. ISBN 9788281690028
* 2012: *Alene hjemme. Kokebok for små husholdninger*, Font forlag
* 2014: *Norge rundt med Bent Stiansen*, Font forlag
* 2016: *Søndagsmiddag*, Font forlag
* 2018: *Mine beste oppskrifter*, Font forlag

## Referanser
Bangkok Post

***Bangkok Post*** er en engelskspråklig dagsavis (og en tilhørende nett-avis )  som utgis i Bangkok, Thailand. Avisen ble første gang utgitt i 1946 (av Alexander MacDonald, en tidligere OSS-offiser, og Prasit Lulitanond). 

Denne avisen, og *The Nation*, er de største engelsk-språklige nyhetsavisene i Thailand.

Thailand var i 1946 det eneste landet i Sørøst-Asia som hadde en sovjetisk ambassade. USAs ambassade ønsket en uberørt, men pro-amerikansk avis som delte deres synspunkter, og avisen ble derfor grunnlagt.
## Bilag
Bilag til avisen på søndager, heter Spectrum, pr. februar 2010.
## Eksterne lenker
*
Amla

**Amla** (Phyllanthus emblica) er et løvtre som tilhører Vortemelkfamilien. Det er kjent for frukten med samme navn. Treet blir fra 8 til 18 meter høyt. Treet har en kroket stamme med spredende grener.

## Frukten
Amla er et stikkelsbær som har svært store konsentrasjoner av C-vitaminer. Ifølge professor Rune Blomhoff ved Universitetet i Oslo inneholder Amla fem ganger så mye antioksidanter som blåbær.

Amla selges i tablettform i en rekke helsekostbutikker.

## Galleri

Fil:Indian gooseberry (Phyllanthus emblica syn Emblica officinalis) trunk at Jayanti, Duars, West Bengal W Picture 041.jpg|Trestammen
Fil:Indian gooseberry (Phyllanthus emblica syn Emblica officinalis) new leaves at Jayanti, Duars, West Bengal W Picture 039.jpg|Nye blader på treet


## Eksterne lenker
* 
* Aftenposten.no:Misjonærer mot fysisk forfall
Sværholthalvøya

**Sværholthalvøya**, på nordsamisk **Spierttanjárga** (finsk: *Sværholtin niemimaa*), er en halvøy i Finnmark mellom Porsangerfjorden i vest og Laksefjorden i øst. Halvøya er delt mellom Nordkapp, Porsanger og Lebesby kommune.

Det lå tidligere gårder og små grender på en rekke steder rundt halvøya, men de fleste er nå fraflyttet. Den gjenværende bosetningen ligger langs Fylkesvei 8060, som går fra Børselv ved Porsangerfjorden i sør til bygda Veidnes ved Laksefjorden i nord.

Lengst nord på Sværholthalvøya ligger fuglefjellet Sværholtklubben og det fraflyttede fiskeværet Sværholt, hvor tyskerne hadde forsvarsanlegg under andre verdenskrig.

## Referanser
Kjempeskink

**Kjempeskink** er den største av alle skinker, og kan ha en kroppslengde på 35 cm.

Hos øgler finnes de største artene som regel på isolerte øyer uten rovdyr. Dette gjelder også kjempeskinken, som hører hjemme på Salomonøyene. De fleste skinker lever skjult på marka, eller til og med nedgravd. Kjempeskinken lever derimot oppe i trær, og har gripehale for bedre å kunne holde seg fast til greiner. Den er nattaktiv, og eter bare planter.

## Eksterne lenker
* 

* BioLib.cz – ''Corucia zebrata''
Akkani

**Akkani** er et samfunn av urfolk som ble gjenskapt i 2002 i det østlige Russland. Akkani ligger på kysten mot Beringhavet mellom bebyggelsene i Lavrentiya og landsbyen Lorino i Tsjukotka-distriktet. Det gjenoppbygde samfunnet er basert på tradisjonelt håndverk og jakt og fiske.
Dyfjorden

**Dyfjorden** er navnet på to fjorder i Norge: 

*Dyfjorden (Lebesby) &ndash; en arm av Laksefjorden i Lebesby kommune i Finnmark. 
*Dyfjorden (Måsøy) &ndash; en fjord i Måsøy kommune i Finnmark.
Ragnar Sørensen

**Ragnar Sørensen** (1915–1998) var en norsk filmfotograf.

Sørensen debuterte som fotoassistent på den norske filmkomedien *[[Den forsvundne pølsemaker]]* (1941) og som B-fotograf på komedien *[[En herre med bart]]* (1942). Han debuterte som sjeffotograf på Nils R. Müller *[[Så møtes vi imorgen]]* (1946). Han ble snart en av landets ledende fotografer med store oppgaver for regissører som Arne Skouen,  Kåre Bergstrøm, Rasmus Breistein og Tancred Ibsen. Han utmerket seg særlig på svart-hvitt mediet og av hans mest kjente oppdrag var Arne Skouens debutfilm *[[Gategutter]]* (1949), Tancred Ibsens *[[Storfolk og småfolk]]* (1951), Kåre Bergstrøms og Rados Novakovics *[[Blodveien (film)|Blodveien]]* (1955) og Bergstrøms *[[De dødes tjern (film)|De dødes tjern]]* (1958) (sistnevnte var den første norske filmen i cinemascope). På 1960-tallet hadde han foto på Tancred Ibsens *[[Venner (film)|Venner]]* (1960), Nils-Reinhardt Christensens *[[Line (film)|Line]]* (1961) og Arne Skouens *[[Om Tilla]]* (1963). I 1969 hadde han foto på *[[Himmel og helvete]]*, som også ble hans siste spillefilm.

Sørensen hadde foto på 26 spillefilmer og hadde i tillegg regioppdrag på kortfilmer med dokumentasjonsfilm fra Oslo - de såkalte *[[oslofilm |oslofilmene]]*, med titlene *Klipp fra Oslo kinematografers arkiv* (1955) og *Nye forstadsbaner i Oslo* (1958). Han regisserte også kortfilmen *Oslo havn* (1957).

I 1961 ble han tildelt Aamot-statuetten.

## Filmografi

* *[[Himmel og helvete]]* (1969) 
* *[[Pappa tar gull]]* (1964) 
* *[[Om Tilla]]* (1963) 
* *[[Sønner av Norge kjøper bil]]* (1962) 
* *[[Kalde spor]]* (1962) 
* *Prozor u svet* (1962) 
* *[[Line (film)|Line]]* (1961) 
* *[[Sønner av Norge (film)|Sønner av Norge]]* (1961) 
* *[[Venner (film)|Venner]]* (1960) 
* *[[Millionær for en aften]]* (1960) 
* *[[Det store varpet]]* (1960) 
* *[[Støv på hjernen]]* (1959) 
* *[[De dødes tjern (film)|De dødes tjern]]* (1958) 
* *[[Ni liv (film)|Ni liv]]* (1957) 
* *[[Toya & Heidi]]* (1957) 
* *[[Toya]]* (1956) 
* *[[Gylne ungdom]]* (1956) 
* *[[Blodveien (film)|Blodveien]]* (1955)
* *[[Det kunne vært deg]]* (1952) 
* *[[Andrine og Kjell]]* (1952) 
* *[[Storfolk og småfolk]]* (1951) 
* *[[Gategutter]]* (1949) 
* *[[Den hemmelighetsfulle leiligheten]]* (1948) 
* *[[Så møtes vi imorgen]]* (1946) 
* *[[Den nye lægen]] (1943) 
* *En herre med bart* (1942) 
* *Den forsvundne pølsemaker'' (1941)

## Referanser


## Eksterne lenker
*
Dyfjorden (Lebesby)

**Dyfjorden** er en fjordarm av Laksefjorden på sørvestsiden av Nordkinnhalvøya i Lebesby kommune i Finnmark. Fjorden strekker seg en kilometer nordover til Dyfjordbotn i enden av fjorden.

Fjorden har innløp mellom Dyfjordneset i vest og Brenngamklubben i øst. Bygden Dyfjord ligger på vestsiden av fjorden. Fylkesvei 8070 går langs begge sider av fjorden.

## Referanser
Dyfjorden (Måsøy)

**Dyfjorden** er en fjord på østsiden av Rolvsøya i Måsøy kommune i Finnmark. Fjorden har innløp mellom Krykkjeneset i nord og Dyfjordneset i sør og strekker seg 1,5 kilometer vestover til Langfjordbotn i enden av fjorden.

Fjorden er om lag 29 meter på det dypeste, omtrent midt i fjorden. 

Det er ingen bosetninger ved fjorden. 

## Referanser
Ramfjorden

:*For artikkelen om bygda Ramfjord, se [[Ramfjord]].*

**Ramfjorden** (nordsamisk: *Gáranasvuotna*) er en fjord i Tromsø kommune i Troms fylke. Den er en østlig sidearm til Balsfjorden, og er rundt 15&nbsp;kilometer lang.

Fjorden har innløp fra Balsfjorden ved Ramfjordnes, og går herfra først mot nordøst, deretter øst. Ved Fagernes deler fjorden seg i to; den korte og grunne Nordbotn som går rundt én kilometer mot nordvest, og den betydelig lengre og dypere Sørbotn, som fortsetter rundt seks kilometer inn til fjordbotnen.

Innerst i Sørbotn munner to elver ut i fjorden, Saltdalelva fra øst og Sørbotnelva fra sør. På grunn av at Ramfjorden er en terskelfjord og på grunn av ferskvannstilførselen fra elvene er de indre delene av fjorden islagt om vinteren, og er et populært sted for isfiske.

Europavei 8 går langs den østlige og nordlige sida av fjorden, og her ligger også bygda Ramfjord med stort sett sammenhengende eneboligbebyggelse. Langs vest- og sørsida av fjorden går Fv294, og her er det mere spredt bebyggelse, hovedsakelig jordbruk. Ved Ramfjordnes ytterst i fjorden ligger Olavsvern base.

## Referanser
Thomas Rolfe

**Thomas Rolfe** (født 30. januar 1615, død ca. 1675) var det eneste barnet til Pocahontas og hennes engelske ektemann John Rolfe.

## Biografi
Thomas Rolfe ble født på Smiths plantasje i Jamestown i Virginia. Han vokste opp i England, og ble 13. september 1632 gift med Elizabeth Washington i St James's church i London. Datteren Anne ble født i 1633, men Elizabeth døde kort etter datterens fødsel.

I 1635 reiste Thomas Rolfe tilbake til Virginia og etterlot datteren hos fetteren Anthony Rolfe. I 1659 giftet Anne Rolfe seg med Peter Elwin (1623–1695) fra Thurning i Norfolk. Hun har etterkommere.

Rolfe ble akseptert av morens stamme, powhatan, og ble en mektig leder i stammen etter at han kom tilbake til Amerika. Han bidro til fred mellom indianerne og kolonistene i området i en generasjon. I Virginia møtte han Jane Poythress, som han giftet seg med. Rolfe tjenestegjorde i den engelske hæren til 1675. Hans eneste barn fra sitt annet ekteskap var datteren Jane Rolfe, født 10. oktober 1650. Hun ble i 1675 gift med oberst Robert Bolling og fikk to barn, sønnen John Bolling (født 26. januar 1676) og datteren Rebecca Bolling. Mange gamle prominente europeiske familier fra Virginia gjør krav på å nedstamme fra Thomas Rolfe og gjennom ham moren Pocahontas.

## Referanser